Sə̌ kig bíā, ǎ Ńtondôbə, sə̌ kig bíā, dzwé dóe ńdɔ̄ váá ólugú, ású ḿkpáán mətǐŋ wóe ai sósōō woe. 2Ású dzé məyɔŋ máyi dzó naa: "Zambá wábán á nə vé ?" 3Zambá wāān á nə á yób a tɔ̄á fə̄ á sí, é dzóm ésə a ngáyi, a ngábɔ̄ dzɔ́. 4Bəzəzə̌ bəzambá bábán bə́ nə hə mɔ́ní ai mvɔ́d, esíé yā mɔ́ mə́ bod: 5Bə́ bə̄lə́ anyu, hədá təge kɔ́bɔ; bə́ bə̄lə́ mís, hədá təge yén; 6bə́ bə̄lə́ mə̄lɔ́, hədá təge wóg; bə́ bə̄lə́ dzwé, hədá təge wóg ényum; 7mɔ́, hədá təge bóbē dzóm, məkǒl, hədá təge wulu; tɔ kíŋ təge kwí á bingɔŋ byábán.